**Mindenszentek és Halottak napjához kapcsolódóan**

**TELJES BÚCSÚ NYERHETŐ**

*(vagyis a tisztulás állapotában a Mennyországba való bejutásra várakozó léleknek az Istentől*

*már megbocsátott földi bűnei után visszamaradó ideig tartó büntetéseinek elengedése)*

**Ferenc pápa ez évben, a vírusjárvány rendkívüli körülményei miatt,**

**a következők szerint módosítja a teljes búcsú elnyerését.**

**Egész novemberben teljes búcsút lehet nyerni**

**a tisztítóhelyen szenvedő elhunytak lelki üdvéért**

**a következő feltételek mellett:**

1. **Aki a temetőt vagy kegyeleti helyet ájtatos lélekkel meglátogatja, valamint szívből imádkozik a megholtakért.**
2. **Aki az elhunyt lelkekre emlékezve, vallásos lelkülettel templomot vagy kápolnát látogat, és a Pápa szándékára imádkozik *(Hiszekegy, Miatyánk, Üdvözlégy).***

1. **Az idősek, a betegek és mindazok, akik súlyos oknál fogva nem hagyhatják el a lakásukat (pl. a vírus korlátozása, egyéb betegség…), a tökéletes bánat felindításával, lelkiáldozással, és a Pápa szándékára végzett imádsággal *(Hiszekegy, Miatyánk, Üdvözlégy)* teljes búcsút nyerhetnek az elhunytak számára.**